CELEX: 62013CN0356
Language: fi
Date: 2013-06-26 00:00:00
Title: Asia C-356/13: Kanne 26.6.2013 — Euroopan komissio v. Puolan tasavalta

23.11.2013   
            
            
               FI
            
            
               Euroopan unionin virallinen lehti
            
            
               C 344/38
            
         Kanne 26.6.2013 — Euroopan komissio v. Puolan tasavalta
   (Asia C-356/13)
   2013/C 344/66
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: E. Manhaeve ja K. Herrmann)
   
      Vastaaja: Puolan tasavalta
   
      Vaatimukset
   
   
               —
            
            
               Unionin tuomioistuimen on todettava, että Puolan tasavalta ei ole noudattanut vesien suojelemisesta maataloudesta peräisin olevien nitraattien aiheuttamalta pilaantumiselta 12.12.1991 annetun neuvoston direktiivin 91/676/ETY (1) 3 artiklan ja liitteen I mukaisia velvoitteitaan, koska se ei ole riittävästi määritellyt vesiä, joita maataloudesta peräisin olevien nitraattien aiheuttama pilaantuminen uhkaa, eikä se ole myöskään riittävästi määritellyt pilaantumisalttiita vyöhykkeitä.
            
         
               —
            
            
               Unionin tuomioistuimen on todettava, että Puolan tasavalta ei ole noudattanut vesien suojelemisesta maataloudesta peräisin olevien nitraattien aiheuttamalta pilaantumiselta 12.12.1991 annetun neuvoston direktiivin 91/676/ETY 5 artiklan eikä liitteessä II olevan A kohdan 2 alakohdan eikä liitteessä III olevan 1 kohdan 1 ja 3 alakohdan mukaisia velvoitteitaan, koska se on laatinut kyseisen direktiivin 5 artiklassa tarkoitetut toimintaohjelmat riittämättömästi määriteltyjen erityisen pilaantumisalttiiden vyöhykkeiden pohjalta ja koska mainittu ohjelma sisältää toimenpiteitä, jotka ovat liitteessä II olevan A kohdan 2 alakohdan ja liitteessä III olevan 1 kohdan 1 ja 3 kohdan valossa puutteellisia.
            
         
               —
            
            
               Puolan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Puolan tasavallalla on ollut velvollisuus panna direktiivi 91/676/ETY täytäntöön kansallisessa oikeudessa ja noudattaa siihen perustuvia velvoitteita siitä lukien, kun se liittyi Euroopan unioniin 1.5.2004.
   
      (1)  EYVL L 375, s. 1.